Gudrun Ensslin

**Gudrun Ensslin** (* 15. awgusta 1940 w Bartholomäje; † 18. oktobra 1977 w Stuttgart-Stammheimje) bě sobuzałožerka a wodźaca wosoba RAF. Wona wobdźěli so na pjeć bombowych atentatach z cyłkownje štyri smjertnymi woporami. W lěće 1972 bu zajata a 18. oktobra 1977, w tak mjenowanej Stammheimskej smjertnej nocy namakachu ju mortwu w jeje celi.

## Žiwjenje

Gudrun Ensslin bě štwórte wot cyłkownje sydom dźěći ewangelskeje swójby a wotrosće w Tuttlingenje. W swojim šulskim času přebywaše wona jedne lěto jako wuměnowa šulerka w Zjednoćenych statach Ameriki. Po abiturje na katolskej šuli w 1960 studowaše wona z lěta 1960 do 1963 anglistiku, germanistiku a pedagogiku na Tübingenskej uniwersiće. Po tym přeńdźe na Pedagogisku wysoku šulu Schwäbisch Gmünd, hdźež złoži 1964 swój statny eksamen na wučerku. Na to poda so wona na dalši studij na Swobodnej uniwersiće w Berlinje. 

1963 załoži wona hromadźe z politiskim awtorom Bernwardom Vesperom małe nakładnistwo "Studio für neue Literatur". W lěće 1964 prócowaše wona so wo promociski stipendij Studijneje załožby němskeho luda. We wólbnym boju Zwjazkoweho sejma w lěće 1965 dźěłaštaj Ensslin a Vesper we wólbnym kontoru Němske spisowaćeljo za kandidaturu Willya Brandta. Z Verpserom zrodźi wona zhromadneho syna, Felixa Ensslina. Krótko po Felixowym porodźe zezna wona Andreasa Baadera a wopušći na to w januaru 1968 swoju swójbu. Syn wotrosće pola hladanskeju staršeju, po tym zo bě Vesper sej w lěće 1971 žiwjenje wzał.

Wuchadźejo ze studentskich zběžkow šěsćdźesatych lět angažowaše so Ensslin přiběrace w zwonkaparlamentariskej opoziciji. Napisa wjacore lěwicarske agitatoriske teksty.

Za politisce motiwěrowane zapalenja kupnicow 2. apryla 1968 bu Ensslin zajata a hromadźe z Andreasom Baaderom, Thorwaldom Prollom a Horstom Söhnleinom k tři lětam jatby zasudźena. Dla zapodatej rewizije buchu pak zaso pušćene.

Po tym zo bě BGH rewiziju pak wotpokazał a wusud so z tym prawomócny sta, schowa so Ensslin w Septembru 1969 a ćeknje z Baaderom a Prollom do Italskeje. 1970 so wona hromadźe z Baaderom do Berlina wróći, hdźež Baader so 4. apryla 1970 znowa zaja.

Ensslin a Ulrike Meinhof planowaštej na to wuswobodźenje Baadera. Tute wotmě so 14. meje 1970. Tutón podawk liči so jako załoženje RAF.

7. junija 1972 bu Gudrun Ensslin w hamburgskej modowej boutice zajata. Sćěhowachu dołholětne sudnistwowe procesy. Gudrun Ensslin je, runja Andreasej Baaderej a Jan-Carlom Raspej sej 18. oktobra 1977 w Stuttgartowej jatbje žiwjenje wzała. Tutón podawk bu znaty jako "Smjertna nóc wot Stammheima".

## Filmy
* *[[Die bleierne Zeit]]* (1981) wot Margarethe von Trotta 
* *[[Stammheim (Film)|Stammheim]]* (1986) wot Reinhard Hauff 
* *[[Der Baader Meinhof Komplex]]* (2008); Johanna Wokalek jako Gudrun Ensslin

## Literatura
* Ulf G. Stuberger: *Die Tage in Stammheim – Als Augenzeuge beim RAF-Prozess*, Herbig Verlag, München 2007, ISBN 978-3-7766-2528-8
* Ulf G. Stuberger: „Die Akte RAF – Taten und Motive. Täter und Opfer.“ Herbig-Verlag, München 2008, ISBN 978-3-7766-2554-7
* Ulf G. Stuberger: *In der Strafsache gegen Andreas Baader, Ulrike Meinhof, Jan-Carl Raspe, Gudrun Ensslin wegen Mordes u.a. – Dokumente aus dem Prozess.*. Europäische Verlangsanstalt Hamburg, 2. Aufl. 2007 (1. Aufl. Syndikat Buchgesellschaft, Frankfurt am Main 1977), ISBN 978-3-434-50607-2
* Ulrike Meinhof, Eberhard Itzenplitz, Klaus Wagenbach: *Bambule. Fürsorge – Sorge für wen?* (1971), ISBN 3-8031-2428-X
* Gudrun Ensslin u.a.: *Zieht den Trennungsstrich jede Minute* – Briefe an ihre Schwester Christiane und ihren Bruder Gottfried aus dem Gefängnis 1972–1973. (2005); Herausgeber von Christiane Ensslin und Gottfried Ensslin; Konkret Literatur Verlag Hamburg, ISBN 3-89458-239-1
* Michael Kapellen: *Doppelt leben. Bernward Vesper und Gudrun Ensslin. Die Tübinger Jahre* (2005); Verlag Klöpfer & Meyer, Tübingen, ISBN 3-937667-65-2
* Gerd Koenen, *Vesper, Ensslin, Baader* (2001); Fischer Taschenbücher, ISBN 3-596-15691-2
* Klaus Pfileger: *Die Rote Armee Fraktion* (2004); Nomos Verlag, ISBN 3-8329-0533-2
* Stefan Aust: *Der Baader-Meinhof Komplex* (1998); Goldmann, ISBN 3-442-12953-2
* Astrid Proll: *Hans und Grete. Bilder der RAF 1967–1977*. Aufbau-Verlag, Berlin 2004, ISBN 3-351-02597-1
* Susanne Bressan und Martin Jander: *Gudrun Ensslin*, in: Wolfgang Kraushaar (Hrsg.), Die RAF und der linke Terrorismus, Hamburg 2006, Bd. 1, S. 398–429
* Alban Lefranc: *Des foules, des bouches, des armes*. (Melville, Léo Scheer, 2006). Roman über Andreas Baader, Gudrun Ensslin und Bernward Vesper und die Entstehung der RAF, ISBN 2-915341-38-9, (Interview über den Roman mit RFI Deutschland)
* Alban Lefranc: Angriffe: Fassbinder. Vesper. Nico. Blumenbar Verlag, München Oktober 2008.ISBN 978-3-936738-43-8
* Christine Brückner: *Wenn du geredet hättest Desdemona*. Kein Denkmal für Gudrun Ensslin (Rede gegen die Wände der Stammheimer Zelle), ISBN 3-455-00366-4